หุ้นสหรัฐฯปิดในแดนลบ
ดัชนีหุ้นดาวโจนส์ ปิดที่ 11,766.87 จุด ลดลง 99.52 จุด ด้านแนสแดค  ปิดที่ 2,523.14 จุด ลดลง 32.19 จุด
20 ธ.ค. 2554

ดัชนีหุ้นดาวโจนส์ ปิดที่ 11,766.87 จุด ลดลง 99.52 จุด ด้านแนสแดค  ปิดที่ 2,523.14 จุด ลดลง 32.19 จุด
ตลาดหุ้นสหรัฐฯวานนี้(19ธ.ค.) ปิดลบพอประมาณ ตามข่าวการถึงแก่อสัญกรรมของคิมจองอิลที่ก่อความกังวลต่อความไม่แน่นอนในเกาหลีเหนือและวิกฤตหนี้ยูโรโซนที่ยังปกคลุมตลาด
ดัชนีหุ้นดาวโจนส์ ลดลง 99.52 จุด (0.84 เปอร์เซ็นต์) ปิดที่ 11,766.87 แนสแดค ลดลง 32.19 จุด (1.26 เปอร์เซ็นต์) ปิดที่ 2,523.14 เอสแอนด์พี ลดลง 14.34 จุด (1.18 เปอร์เซ็นต์) ปิดที่ 1,205.32
ขณะที่ราคาน้ำมันผันผวนก่อนขยับขึ้นเล็กน้อย หลังประท้วงในคาซัคสถานเพิ่มข้อวิตกต่อความยุ่งเหยิงทางอุปทาน แต่ขณะเดียวกันนักลงทุนก็ยังกังวลต่อวิกฤตหนี้ยุโรปและความไม่แน่นอนในเกาหลีเหนือตามหลังการถึงอสัญกรรมของคิมจองอิล
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนมกราคม เพิ่มขึ้น 35 เซนต์ ปิดที่ 93.88 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 29 เซนต์ ปิดที่ 103.64 ดอลลาร์ต่อบาร์เรล